Adnan Ibrahim

Dato' Haji Adnan Ibrahim ialah seorang guru dan tokoh pendidikan di Perak, Malaysia. Beliau merupakan bekas Pengetua Sekolah Tuanku Abdul Rahman (1993-1994) dan bekas Pengarah Jabatan Pelajaran Negeri Perak (2003-2004). 

 Kerjaya 
Cikgu Adnan pernah mengajar subjek Geografi di Sekolah Menengah Kebangsaan Seri Perak, Teluk Intan dan menjadi pengetua di Sekolah Tuanku Abdul Rahman (STAR), Ipoh (1993-1994). Kemudian beliau menjadi Pegawai Pendidikan Daerah Taiping dan PPD Kinta Utara dari 1 April 1997 - 31 Mac 1999. Beliau bersara selepas berkhidmat selama 30 tahun pada usia 56 tahun (tahun 2004).

 Menyertai PAS 
Haji Adnan menyertai Parti Islam Se-Malaysia (PAS) pada 8 April 2008 dalam sebuah majlis di Dewan Orang Ramai Jeram Mengkuang, Bidor, Perak. Penyertaan beliau juga telah diumumkan dalam program pelancaran ‘Jom Masuk PAS’ di Markas Tarbiyyah PAS, Air Kuning, Taiping pada 10 Oktober 2011. Turut serta dalam pengumuman penyertaan tersebut ialah bekas pegawai tinggi TLDM, Laksamana Pertama (B) Mohamad Imran Abd Hamid.

 Anugerah dan pengiktirafan 


 Darjah Dato' Paduka Mahkota Perak (D.P.M.P.) - Dato' - 2003Pingat Perak, D.P.M.P. 2003
 Darjah Ahli Paduka Mahkota Perak (P.M.P.) - 2001Pingat Perak, P.M.P. 2001
 Darjah Ahli Mahkota Perak (A.M.P.)  - 1996Pingat Perak, A.M.P, 1996
 Ahli Mangku Negara (A.M.N.) - 1994
 Ahli Darjah Kinabalu (A.D.K.) - 1992
 Pingat Pekerti Terpuji (P.P.T.) - 1983

Meninggal dunia
Dato’ Haji Adnan meninggal dunia di rumah anaknya di Sri Hartamas, Kuala Lumpur pada 2 Ogos 2017 akibat komplikasi buah pinggang.

Allahyarham Dato’ Adnan telah disemadikan di Tanah Perkuburan Islam Bukit Kiara, Damansara.

Rujukan

Kategori:Bekas anggota Pertubuhan Kebangsaan Melayu Bersatu
Kategori:Anggota Parti Islam Se-Malaysia
Kategori:Pegawai perkhidmatan awam Malaysia